6 March 2013
ທະນາຄານອຸດສາຫະກຳ ແລະ ການຄ້າ ສປ ຈີນ(ICBC) ສູນຊຳລະສະສາງເງິນຢວນຢູ່ລາວ
ໃນໂອກາດທີ່ທ່ານ ລົວສີ ຮອງຜູ້ອຳນວຍການໃຫຍ່ທະນາ ຄານອຸດສາຫະກຳ ແລະ ການຄ້າ ແຫ່ງ ສປ ຈີນ (ICBC) ໄດ້ເຂົ້າພົບປະ ແລະ ແຈ້ງຄວາມປະສົງໃຫ້ທ່ານ ຄຳວົງ ທິບພະວົງ ຮອງເລ ຂາຄະນະພັກ, ຮອງຜູ້ວ່າການທະ ນາຄານ ແຫ່ງ ສປປ ລາວ ເມື່ອ ທ້າຍ ເດືອນກຸມພາຜ່ານມາ ໃຫ້ ຮັບຊາບກ່ຽວກັບ ICBC ໄດ້ຮັບການອະນຸຍາດເປັນຕົວແທນໃນການຊຳລະສະສາງເງິນຢວນ (ສູນຊຳລະສະສາງເງິນຢວນ) ຢູ່ ສປປ ລາວ ເພື່ອຄວາມສະດວກໃຫ້ແກ່ການຄ້າ-ການລົງທຶນ ແລະ ການຊຳລະສະສາງລະຫວ່າງສອງປະເທດ ລາວ-ຈີນ ເພື່ອສ້າງເງື່ອນໄຂສະດວກໃຫ້ແກ່ບັນດາສະຖາບັນການເງິນໃນ ສປປ ລາວ ແລະ ໃນອະນາຄົດມໍ່ໆນີ້, ICBC ຈະຍົກລະດັບຈາກສາຂານະຄອນຫລວງວຽງຈັນຂຶ້ນເປັນທະນາຄານລູກ. ນອກນີ້ ກໍຈະມີການຊື້ຮຸ້ນທະນາຄານໃດໜຶ່ງໃນ ສປປ ລາວ ໂດຍການຮ່ວມມືກັບສະຖາບັນການເງິນຕ່າງໆ ແລະ ຈະຈັດເຝິກອົບຮົມໃຫ້ບັນດາຜູ້ບໍລິຫານທະນາຄານທຸລະກິດ ແລະ ທະນາຄານກາງຂອງລາວ ທັງບົດຮຽນ ແລະ ປະສົບການຕ່າງໆກ່ຽວກັບການບໍລິການດ້ານທະນາຄານ.
ຮອງຜູ້ວ່າການທະນາ ຄານແຫ່ງ ສປປ ລາວ ກໍໄດ້ຕີລາຄາສູງຕໍ່ ICBC ທີ່ໄດ້ຕັດສິນໃຈລົງທຶນ (ສ້າງສາຂາ) ຢູ່ ສປປ ລາວ ເຊິ່ງໃນໄລຍະໜຶ່ງປີກວ່າຜ່ານມາ, ICBC ສາຂານະຄອນ ຫລວງວຽງຈັນ ສາມາດສ້າງໄດ້ ຜົນງານຢ່າງຫລວງຫລາຍ ປະກອບສ່ວນສະໜອງແຫລ່ງທຶນເຂົ້າໃນການພັດທະນາເສດຖະ ກິດ-ສັງຄົມຂອງລາວ ໂດຍສະເພາະການສະໜອງທຶນໃຫ້ແກ່ພາກລັດ ແລະ ເອກະຊົນ ເພື່ອນຳ ໃຊ້ເຂົ້າໃນການກໍ່ສ້າງພື້ນຖານໂຄງລ່າງກະກຽມໃຫ້ແກ່ກອງປະ ຊຸມສຸດຍອດ ອາຊີ-ເອີຣົບ ຄັ້ງທີ IX ຜ່ານມາ, ການຊື້-ຂາຍພັນທະ ບັດ ແລະ ວຽກງານອື່ນໆອີກຈຳ ນວນໜຶ່ງ.
ICBC ເປັນທະນາຄານທີ່ມີປະ ສົບການສູງໃນການບໍລິການລູກຄ້າ ໂດຍຜະລິດຕະພັນທີ່ຫລາກຫລາຍ, ກາຍເປັນທະນາຄານທີ່ມີຊັບສິນ-ເງິນຝາກ-ກຳໄລຫລາຍທີ່ສຸດ, ມີມູນຄ່າຂອງຫຸ້ນສູງທີ່ສຸດ. ປັດຈຸບັນ ICBC ມີປະມານ 400 ສາຂາຢູ່ໃນ 39 ປະເທດຂອງໂລກ ແລະ ສາມາດເວົ້າໄດ້ວ່າ: ICBC ເປັນທະນາຄານທີ່ໃຫຍ່ໃນ ສປ ຈີນ ແລະ ໃນໂລກນຳອີກ.
ມື້ດຽວກັນ, ທ່ານຮອງຜູ້ວ່າ ການທະນາຄານແຫ່ງ ສປປ ລາວ ກໍໄດ້ໃຫ້ກຽດຕ້ອນຮັບທ່ານ Tim Lindley ຫົວໜ້າຝ່າຍການລົງທຶນດ້ານທະນາຄານໃນຂົງເຂດປະເທດອົດສະຕຣາລີ ແລະ ນິວຊີແລນ ເຊິ່ງຄະນະດັ່ງກ່າວມີຄວາມສົນໃຈຊອກຮູ້ຕະຫລາດການລົງ ທຶນດ້ານທະນາຄານ ແລະ ລະ ບຽບຂັ້ນຕອນຕ່າງໆໃນການເຂົ້າເຖິງຕະຫລາດຢູ່ ສປປ ລາວ.
Subscribe to: Post Comments (Atom)